钦定古今图书集成/历象汇编/历法典/第057卷 > 图
## 钦定古今图书集成/历象汇编/历法典/第057卷 > 图

以加测高度〈五十九度一十分〉得五十九度四十二分四十四秒，为月之实高度分。如图甲为地心，乙为地面，为测目所在，己为月，丙为日，甲辛为实地平，庚为天顶。从地心过日心，作甲丙壬线，过月心，作甲己戊线。定日月两实高度。

或称辛壬弧，辛戊弧，或称其馀庚甲壬角，庚甲戊角。

又从目过日月心，作乙己丙丁线，定日月并距天顶
度，为庚丁弧或庚乙丁角，因成甲乙己三角形。形有
甲乙边，为地半径。有己甲乙角，为月实高之馀度。

实高，五十九度四十二分四十四秒。其馀三十○度一十三分一十六秒。

有甲乙己加角

所测之月视高度加一象限，共为一百四十九度一十分。

《求甲己边》：

有二角，自有第三角。其法两角之正弦与两角各对边比例等，

算得五十六地半径弱，为月距地心之度。

第四法本地自测

用月食恒星时：上以日食时推月之实高，测月之视
高立法。今以恒星立法，如总积六千一百九十九年，
为成化二十二年丙午，太阳躔大火宫六度三十分。